Diari Oficial de la Generalitat Valenciana


Sumari del DOGV 6235, del 29-03-2010 (2010/3404)

RESOLUCIÓ de 22 de març de 2010, de la directora general de Comerç i Consum, per la qual es resol l'expedient HE-DG 02/10.
--------------------------------------------------------------------------------------------------------------------------

### Dades del document

Número de DOGV
:   6235

Data del DOGV
:   29-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3404


Data del document
:   22-03-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * horari comercial
    * dia festiu
    * vacances

RESOLUCIÓ de 22 de març de 2010, de la directora general de Comerç i Consum, per la qual es resol l'expedient HE-DG 02/10. [2010/3404]  
Vista la sol·licitud presentada per Marino Fernández Bravo Serrano, en nom i representació de l'Associació Nacional de Grans Empreses de Distribució (ANGED), en data 3 de febrer de 2010, que insta autorització per a la pràctica d'un horari comercial excepcional pels establiments que representa l'entitat, consistent en la renúncia de l'obertura del diumenge 4 d'abril, dia festiu habilitat per a la pràctica comercial mitjançant l'Ordre 1/2010, de 29 de gener de 2010, de la Conselleria d'Indústria, Comerç i Innovació, per la qual es determinen els diumenges i dies festius hàbils per a la pràctica comercial en l'exercici 2010/2011 (Diari Oficial de la Comunitat Valenciana, DOCV núm. 6201, de 8 de febrer), que seria substituïda per l'obertura el 8 de desembre de 2010 pels establiments ubicats als municipis de les províncies de València i Castelló de la Plana, i el 26 de desembre de 2010 pels establiments ubicats als municipis de la província d'Alacant.  
Vist que l'esmentada Ordre 1/2010, de 29 de gener de 2010, habilita per a la pràctica comercial els diumenges i dies festius que va acordar el Ple de l'Observatori del Comerç Valencià el dia 27 de gener de 2010, complementada per la Resolució de 16 de març de 2010, de la directora general de Comerç i Consum, per la qual es resol l'expedient HE-DG 01/10.  
Atés que la sol·licitud presentada es fonamenta en el fet de facilitar la millor atenció a les necessitats dels consumidors el patró de comportament dels quals, en data 4 d'abril, es caracteritza per l'eixida de les ciutats cap a entorns de costa i de vacances.  
Vistos els escrits rebuts en suport de la sol·licitud, procedents de la Federació d'Ames de Casa i Consumidors de la Comunitat Valenciana i de la Federació d'Associacions de Consumidors i Usuaris de la Comunitat Valenciana (AVACU-FACUCOVA).  
Vistos els informes i pronunciaments favorables emesos pels ajuntaments d'Alboraya, Aldaia, Alfafar, Alacant, Alzira, Carcaixent, Castelló de la Plana, Elx, l'Eliana, Massalfassar, Paterna, Sant Joan d'Alacant, Sedaví, València, Vinaròs, Vila-real i Xirivella.  
Atés el que s'ha disposat en el Decret 69/1999, de 4 de maig, del Govern Valencià, pel qual es desplega la Llei 8/1997, de 9 de desembre, de la Generalitat Valenciana, d'Horaris Comercials de la Comunitat Valenciana (Diari Oficial de la Generalitat Valenciana, DOGV núm. 3492, d'11 de maig) i valorades les circumstàncies i els principis a què fa referència l'article 9 de l'esmentat decret, fent ús de les atribucions que m'atorga la normativa vigent, resolc:  
Autoritzar els establiments d'ANGED ubicats als municipis d'Alboraia, Aldaia, Alfafar, Alzira, Carcaixent, Castelló de la Plana, l'Eliana, Massalfassar, Paterna, Sedaví, València, Vinaròs, Vila-real i Xirivella per a la pràctica d'un horari comercial excepcional consistent en la possibilitat de substituir l'obertura del 4 d'abril de 2010, per l'obertura el 8 de desembre de 2010; i els ubicats als municipis d'Alacant, Elx i Sant Joan d'Alacant, per a la pràctica d'un horari comercial excepcional consistent en la possibilitat de substituir l'obertura del 4 d'abril de 2010, per l'obertura el 26 de desembre de 2010.  
La possibilitat de practicar estos horaris excepcionals es fa extensiva a uns altres establiments comercials de les localitats afectades que puguen estar interessats a aplicar la substitució que s'autoritza, ben entés que la consegüent renúncia a l'obertura el dia festiu del 4 d'abril de 2010 comporta la impossibilitat real d'obrir l'establiment l'esmentat dia, tot i que esta poguera estar emparada per un règim de zona de gran afluència turística.  
Per a això, tant els responsables dels establiments, tant els associats a ANGED com els no associats, que decidisquen fer ús de l'horari comercial excepcional que s'autoritza hauran de fer-ho saber al servei territorial de comerç corresponent, mitjançant comunicació fefaent, que podrà ser electrònica, amb anterioritat al 4 d'abril de 2010.  
En cap cas la pràctica de l'horari comercial excepcional que s'autoritza podrà implicar menyscapte dels drets reconeguts als treballadors per la legislació laboral vigent.  
La present resolució no és definitiva en la via administrativa i contra esta podrà interposar-se recurs d'alçada davant el secretari autonòmic d'Empresa, en el termini d'un mes comptat des de l'endemà de la notificació, de conformitat amb el que s'ha disposat en els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjudici que els interessats puguen exercir qualsevol altre dret que estimen oportú.  
València, 22 de març de 2010.- La directora general de Comerç i Consum: Silvia Ordiñaga Rigo.